У Вікіпедыі ёсць артыкулы пра іншых асоб з прозвішчам Лашанкоў.

**Яўген Іванавіч Лашанкоў** (нар. 2 студзеня 1979, Мінск) — беларускі футбаліст (паўабаронца) і трэнер.

Клубная кар’ера
---------------

Выхаванец мінскіх футбольных школ «Трактар» і «Змена», пачаў дарослую кар’еру ў барысаўскім БАТЭ, дзе доўгі час быў адным з лідараў каманды, двойчы станавіўся чэмпіёнам краіны. Па заканчэнні сезона 2004 перайшоў у адэскі «Чарнаморац», дзе гуляў на працягу двух гадоў. У 2007 годзе стаў іграком клуба «Харкаў», але не здолеў замацавацца ў складзе і неўзабаве на правах арэнды вярнуўся ў Беларусь, гуляў за «Дарыду» і «Граніт». Пасля вылету «Граніта» з Вышэйшай лігі ў 2010 годзе стаў іграком «Мінска», якому дапамог выйграць бронзавыя медалі чэмпіянату. 

У 2012 годзе гуляў за «Белшыну» і «Тарпеда-БелАЗ», але не здолеў трывала замацавацца ў аснове гэтых клубаў. У выніку сезон 2013 пачаў у клубе Першай лігі «Слуцк». Стаў адным з лідараў слуцкага клуба, дапамог яму перамагчы ў Першай лізе, заставаўся трывалым іграком асновы «цукровых» і ў Вышэйшай лізе. У студзені 2015 года падоўжыў кантракт са «Слуцкам». У сезоне 2015 стаў радзей з’яўляцца на полі з-за траўм. Па заканчэнні сезона мог завяршыць кар’еру, аднак застаўся ў камандзе. У чэрвені 2016 года разарваў кантракт са «Слуцкам».

Пасля зыходу са «Слуцка» збіраўся завяршыць кар’еру, аднак ў жніўні 2016 вырашыў далучыцца да «Баранавічаў». Па заканчэнні сезона 2016 завяршыў кар’еру.

У красавіку 2018 года паведамлялася аб заяўцы Лашанкова за клуб Другой лігі «Маладзечна-ДЮСШ-4», аднак ён так і не папоўніў склад каманды.

Міжнародная кар’ера
-------------------

Выступаў за моладзевую зборную Беларусі, а ў лютым 2004 года прымаў удзел у міжнародным турніры на Мальце ў складзе алміпійскай зборнай Беларусі.

12 кастрычніка 2005 года правёў свой адзіны матч за нацыянальную зборную Беларусі, згуляўшы ў Мінску супраць Нарвегіі ў адборачным турніры чэмпіянату свету 2006.

Трэнерская кар’ера
------------------

У сакавіку 2017 года стаў трэнерам у дзіцяча-юнацкай школе БАТЭ. З 2018 года працаваў у дзіцячых камандах «Іслачы». Пакінуў клуб з Мінскага раёна ў жніўні 2022 года, на той час (з красавіка 2022 года) ужо працаваў памочнікам галоўнага трэнера «Асіповічаў», заставаўся на гэтай пасадзе да канца сезона 2022.

Мае трэнерскую ліцэнзію катэгорыі «B».

Дасягненні
----------

* Беларусь 01Чэмпіён Чэмпіён Беларусі (2): 1999, 2002
* Беларусь 02Сярэбраны прызёр Срэбраны прызёр чэмпіянату Беларусі (4): 1998, 2000, 2003, 2004
* Беларусь 03Бронзавы прызёр Бронзавы прызёр чэмпіянату Беларусі (2): 2001, 2010
* Украіна 03Бронзавы прызёр Бронзавы прызёр чэмпіянату Украіны: 2005/06
* Беларусь Пераможца Першай лігі чэмпіянату Беларусі: 2013
* Беларусь У спісе 22 найлепшых ігракоў чэмпіянату Беларусі: 2004

Зноскі
------

1. ↑  Evgeni Loshankov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Yawhen Lashankow // FBref.com<a href='https://wikidata.org/wiki/Track:Q56239490'></a>
3. ↑  Лошанков, Григоров, Зенько и и еще четыре футболиста продлили контракты со «Слуцком»
4. ↑  Лошанков может завершить карьеру
5. ↑  "Слуцк" объявил о расторжении контрактов с Лошанковым, Воронковым и Цветинским
6. ↑  Евгений Лошанков продолжит карьеру в "Барановичах"
7. ↑  Страханович и Лошанков заявлены за «Молодечно-ДЮСШ-4»
8. ↑  Лошанков стал тренером детско-юношеской школы БАТЭ
9. ↑  Футбол. Евгений Лошанков покинул "Ислочь" и перебрался в "Осиповичи" Архівавана 9 жніўня 2022.

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · National Football Teams.com · Soccerway · teams.by · Transfermarkt (ігрок) · Прэсбол · УАФ |